Ennis

Ennis på (irsk: Inis, betydning «Øy») er den største byen i grevskapet Clare i midtre-vestlige Irland. Byen ligger nord for elva Fergus hvor den deler seg og går i to løp på hver side av øya og ut i Shannon-estuaret. Ennis er den største byen i grevskapet Clare og har ifølge folketellingen av 2016 en befolkning på 25 276 innbyggere, noe som gjør den til den 6. største byen og den 12. største urbane bosetningen.

Det irske stedsnavnet er skriftlig dokumentert fra 1100-tallet og er en forkortelse av Inis Cluana Rámhfhada som betyr «Øya med langtroende sletten/enga», som henviser til beliggenheten mellom to løp av elven Fergus som det er langt å ro rundt.

Byen ligger 19 km nord for den internasjonale Shannon lufthavn. Hovedveien N18 fra Limerick i sør og Galway i nord går like utenfor byen. Siden den irske vestkysten er et populært reisemål og Moherklippene er en av de viktigste turistattraksjonene i Irland, blir det mye turisttrafikk i byen. Ennis har hatt betydelig suksess i den irske Tidy Towns-konkurransen. I 2005 og 2021 ble byen kåret til Irlands ryddigste by, og ble kåret til Irlands ryddigste store bysentrum ved flere anledninger.

Historie 
Historien til Ennis er nær knyttet til slekten O'Brien som nedstammer fra Brian Boru. Slekten var kongefamilie i kongedømmet Thomond. På 1100-tallet flyttet de maktsenteret fra Limerick til Ennis og bygde en festning ved Clonroad på øya. De startet byggingen av et større kirkeanlegg i 1240 og ga det senere til disiplene av St. Francis. I de følgende århundrene ble Ennis et teologisk sentrum med mange tilreisende studerende.

Siden byen ikke hadde bymurer ble byen attraktiv for katolske kjøpmenn. De engelske «Penal Laws» var lover som skulle sikre engelsk overherredømme og diskriminerte katolikker, og forbød katolikker å drive handel innenfor bymurer.

Byen har militære kaserner som ble bygget i løpet av flere hundre år. I den første verdenskrig var det mange fra Ennis som kjempet i den britiske hæren.

Elva Fergus som nå renner gjennom sentrum av byen har godt fiske etter ørret og laks. Tidligere var det trafikk av småbåter opp elva som la til ved «Woodquay». Det var vanlig med oversvømmelser i dette området tidligere, men det er det slutt på etter et større dreneringsprosjekt ble gjennomført i 2008.

Handel og industri 
Byen har i mange år vært en sentral markedsplass for et større omland. Fabrikker eksporterte varer ved å frakte dem på båt nedover elva til havna Clarecastle. Opprinnelig var jordbruksprodukter dominerende, men tekstiler, møbler og verktøy er blitt vanligere. De siste årene er økologiske landbruksprodukter vanlige på markedet.

I byen ligger en handelshøyskole The Ennis Business college.

Gamlebyen 
I det gamle bysenteret er det mange gamle bygninger fra mange tidsepoker i mange trange gater. Noen gater er blitt gågater og en del andre er enveiskjørte for å forenkle trafikken. Den gotiske katedralen St Peter and St Paul Cathedral, som ble startet reist i 1828, ligger i utkanten av gamlebyen.

Bilder

Referanser

Eksterne lenker 
 
 Fleadh Nua
 Hjemmeside for biblioteket med byens historie.

Byer i Clare
Clare